V skladu s členom 51(2) uredbe o informacijah o živilih je bilo na Komisijo preneseno pooblastilo za sprejemanje delegiranih aktov v skladu s členom 9(3), členom 10(2), členom 12(3), členom 13(4), členom 18(5), členom 19(2), členom 21(2), členom 23(2), členom 30(6), členom 31(2), členom 36(4) in členom 46 za začetno obdobje petih let po 12. decembru 2011. Komisija je morala najpozneje devet mesecev pred koncem petletnega obdobja predložiti poročilo o izvajanju pooblastila, ki je nanjo preneseno z uredbo o informacijah o živilih. Prenos pooblastila se samodejno podaljšuje za obdobja petih let, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

-Člen 36(4): če so prostovoljno navedene informacije nosilcev živilske dejavnosti razhajajoče in so zato lahko zavajajoče ali nejasne za potrošnika, lahko Komisija zaradi zagotavljanja ustrezne obveščenosti potrošnikov poleg opisanega primera v členu 36(3) določi dodatne primere prostovoljnega navajanja informacij.

-Člen 31(2): Komisija lahko določi pretvorbene faktorje za vitamine in minerale, ki se lahko navedejo na označbi hranilne vrednosti, da bi se vsebnost takšnih vitaminov in mineralov v živilih natančneje izračunala.

-Člen 21(2): Komisija mora ponovno preučiti in po potrebi posodobiti seznam snovi ali proizvodov, ki povzročajo alergije ali preobčutljivosti, iz Priloge II, da bi se zagotovilo boljše informiranje potrošnikov ter upoštevala najnovejši znanstveni napredek in tehnološko znanje.

-Člen 19(2): v izjemnih primerih in ob upoštevanju ustreznosti seznama sestavin, nanašajočih se na posebne vrste ali kategorije živil, za potrošnike, lahko Komisija dopolni seznam živil, za katera ni treba navesti seznama sestavin, če opustitev informacij ne povzroči pomanjkljive obveščenosti končnega potrošnika in obratov javne prehrane.

-Člen 13(4): Komisija mora določiti pravila za čitljivost obveznih podatkov, da se dosežejo cilji uredbe o informacijah o živilih. Brez poseganja v člen 16(1) in (2) lahko Komisija zahtevo, da so ime živila, neto količina živila in podatki v zvezi s pijačami, ki vsebujejo več kot 1,2 volumenskega odstotka alkohola, dejanska alkoholna stopnja v volumenskih odstotkih, prikazani v istem vidnem polju, razširi na dodatne obvezne podatke za posamezne vrste ali kategorije živil.

-Člen 12(3): Komisija lahko določi merila, v skladu s katerimi se lahko določeni obvezni podatki navedejo na načine, ki ne vključujejo embalaže ali označbe, če so ti načini bolje prilagojeni za navedbo določenih obveznih podatkov. V teh primerih je treba potrošnikom zagotoviti enako raven informacij, pri čemer je treba upoštevati dokaze o enotnem razumevanju pri potrošnikih in širši uporabi teh načinov pri potrošnikih.

To poročilo izpolnjuje obveznost Komisije na podlagi člena 51(2) Uredbe (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom (v nadaljevanju: uredba o informacijah o živilih). Uredba o informacijah o živilih določa splošna načela, zahteve in odgovornosti glede informacij o živilih in zlasti za označevanje živil. Zagotavljanje informacij o živilih mora dosegati visoko raven varovanja zdravja in interesov potrošnikov in končnim potrošnikom nuditi osnovo za ozaveščeno izbiro in za varno uporabo živil, zlasti v zvezi z zdravstvenimi, gospodarskimi, okoljskimi, socialnimi in etičnimi vidiki.

3. Izvajanje prenosa pooblastila

V obdobju od 11. marca 2016 do danes Komisija ni ugotovila potrebe po uporabi delegiranih pooblastil, podeljenih z uredbo o informacijah o živilih. Čeprav vsa prenesena pooblastila ostajajo ustrezna, je bila odločitev, da se ne uporabijo, rezultat redne in zanesljive ocene vidikov, zajetih v prenosih pooblastil v zadevnem obdobju, ki je bila opravljena na podlagi povratnih informacij nacionalnih organov, potrošnikov in deležnikov ter izkušenj, pridobljenih pri izvajanju uredbe o informacijah o živilih.

Zlasti člen 13(1) do (3) uredbe o informacijah o živilih določa zahteve za navedbo obveznih podatkov, ki morajo biti zlahka vidni, jasno čitljivi in, kadar je primerno, neizbrisni. Za zagotovitev čitljivosti zlasti člen 13(2) in (3) ter Priloga IV k uredbi o informacijah o živilih določata zahteve glede najmanjše velikosti črk, pri čemer se upošteva površina materiala. „Čitljivost“, kot je opredeljena v členu 2(2), točka (m), uredbe o informacijah o živilih, se nanaša tudi na druge vidike predstavitve, kot so razmak med črkami, razmak med vrsticami, širina poteze, vrsta barve, vrsta pisave, razmerje med širino in višino črk in znatni kontrast med tiskanim besedilom in ozadjem. V zvezi s tem člen 13(4) uredbe o informacijah o živilih pooblašča Komisijo, da določi dodatna pravila za čitljivost obveznih podatkov za namene doseganja ciljev navedene uredbe. Pri izvajanju člena 13(1) do (3) uredbe o informacijah o živilih se doslej ni izkazalo, da obstoječa pravila ne bi zadostovala za zagotovitev jasne čitljivosti obveznih podatkov. Ob upoštevanju splošnega namena doseganja pravega ravnovesja med varstvom potrošnikov in prožnostjo, da bi se nosilcem živilske dejavnosti omogočilo nemoteno poslovanje, se Komisiji v zadevnem obdobju ni zdelo primerno izvajati nanjo prenesenega pooblastila za uvedbo dodatnih zahtev v zvezi s čitljivostjo obveznih podatkov.

Poleg tega mora Komisija na podlagi člena 21(2) uredbe o informacijah o živilih ponovno preučiti in po potrebi posodobiti seznam snovi ali proizvodov, ki povzročajo alergije ali preobčutljivosti, iz Priloge II. Na podlagi tega stalnega ocenjevanje Komisija po potrebi posodobi seznam, da bi se zagotovilo boljše informiranje potrošnikov ter upoštevala najnovejši znanstveni napredek in tehnološko znanje. V skladu z navedeno določbo je Komisija v zadevnem obdobju pozorno spremljala razmere v zvezi s snovmi ali proizvodi, ki lahko povzročijo alergije ali preobčutljivosti, in ni zbrala dokazov, ki bi nakazovali, da je potrebno nadaljnje ukrepanje za spremembo Priloge II k uredbi o informacijah o živilih.

Kot je bilo napovedano v poročilu Komisije z dne 11. marca 2016 o izvajanju pooblastila, prenesenega na Komisijo, je bil člen 18(5) uredbe o informacijah o živilih odpravljen 1. januarja 2018.

4. Zaključek

Komisija od 11. marca 2016 ne izvaja delegiranih pooblastil, prenesenih nanjo z Uredbo (EU) št. 1169/2011. Evropski parlament in Svet poziva, naj se seznanita s tem poročilom.